CELEX: 22005D0956
Language: sl
Date: 2005-12-19 00:00:00
Title: 2005/956/ES: Sklep Skupnega odbora za kmetijstvo št. 4/2005 z dne  19. decembra 2005  o spremembi Dodatka 1 k Prilogi 9 k Sporazumu med Evropsko skupnostjo in Švicarsko konfederacijo o trgovini s kmetijskimi proizvodi

29.12.2005   
            
            
               SL
            
            
               Uradni list Evropske unije
            
            
               L 346/44
            
         
      SKLEP SKUPNEGA ODBORA ZA KMETIJSTVO št. 4/2005
   z dne 19. decembra 2005
   o spremembi Dodatka 1 k Prilogi 9 k Sporazumu med Evropsko skupnostjo in Švicarsko konfederacijo o trgovini s kmetijskimi proizvodi
   (2005/956/ES)
   SKUPNI ODBOR ZA KMETIJSTVO JE –
   ob upoštevanju Sporazuma med Evropsko skupnostjo in Švicarsko konfederacijo o trgovini s kmetijskimi proizvodi in zlasti člena 11 Sporazuma,
   ob upoštevanju naslednjega:
   
               (1)
            
            
               Sporazumu med Evropsko skupnostjo in Švicarsko konfederacijo o trgovini s kmetijskimi proizvodi (v nadaljnjem besedilu „Sporazum“) je začel veljati 1. junija 2002.
            
         
               (2)
            
            
               Cilj Priloge 9 k Sporazumu je spodbujanje trgovine z ekološko pridelanimi kmetijskimi proizvodi in živili iz Skupnosti in Švice.
            
         
               (3)
            
            
               Delovna skupina v skladu s členom 8(2) Priloge 9 k Sporazumu preučuje stanje notranjih zakonov in predpisov pogodbenic in zlasti oblikuje predloge, ki jih predloži Skupnemu odboru za kmetijstvo z namenom prilagoditve in posodobitve ustreznih dodatkov.
            
         
               (4)
            
            
               Dodatek 1 k Prilogi 9 k Sporazumu se nanaša na predpise, ki se uporabljajo v trgovini z ekološko pridelanimi kmetijskimi proizvodi in živili v Skupnosti in Švici.
            
         
               (5)
            
            
               Zaradi upoštevanja stanja predpisov v Skupnosti in Švici je treba Dodatek 1 k Prilogi 9 k Sporazumu prilagoditi –
            
         SKLENIL:
   Člen 1
   Dodatek 1 k Prilogi 9 k Sporazumu med Evropsko skupnostjo in Švicarsko konfederacijo o trgovini s kmetijskimi proizvodi se nadomesti z besedilom, priloženim temu sklepu.
   Člen 2
   Ta sklep začne veljati 1. januarja 2006.
   
      V Bruslju, 19. decembra 2005.
      
         
            Za Skupni odbor za kmetijstvo
         
         
            Vodja delegacije Evropske skupnosti
         
         Aldo LONGO
         
         
            Vodja švicarske delegacije
         
         Christian HÄBERLI
         
         
            Sekretar Skupnega odbora za kmetijstvo
         
         Remigi WINZAP
         
      
   
   
      PRILOGA
      
         
            „DODATEK 1
            Predpisi, ki se uporabljajo v Evropski skupnosti
            Uredba Sveta (EGS) št. 2092/91 z dne 24. junija 1991 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil (UL L 198, 22.7.1991, str. 1), kakor je bila nazadnje spremenjena z Uredbo Komisije (ES) št. 2254/2004 (UL L 385, 29.12.2004, str. 20).
            Uredba Komisije (EGS) št. 94/92 z dne 14. januarja 1992 o podrobnih pravilih za izvajanje ureditve uvozov iz tretjih držav v skladu z Uredbo (EGS) št. 2092/91 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil (UL L 11, 17.1.1992, str. 14), kakor je bila nazadnje spremenjena z Uredbo (ES) št. 746/2004 (UL L 122, 26.4.2004, str. 10).
            Uredba Komisije (EGS) št. 207/93 z dne 29. januarja 1993 o določitvi vsebine Priloge VI k Uredbi (EGS) št. 2092/91 o ekološki pridelavi kmetijskih proizvodov in o označevanju takih kmetijskih proizvodov in živil ter o določitvi podrobnih pravil za izvajanje določb člena 5(4) Uredbe (UL L 25, 2.2.1993, str. 5), kakor je bila nazadnje spremenjena z Uredbo (ES) št. 2020/2000 (UL L 241, 26.9.2000, str. 39).
            Uredba Komisije (ES) št. 1788/2001 z dne 7. septembra 2001 o podrobnih pravilih za izvajanje določb o potrdilih o kontrolnem pregledu za uvoz iz tretjih držav na podlagi člena 11 Uredbe Sveta (EGS) št. 2092/91 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil (UL L 243, 13.9.2001, str. 3), kakor je bila nazadnje spremenjena z Uredbo (ES) št. 746/2004 (UL L 122, 26.4.2004, str. 10).
            Uredba Komisije (ES) št. 223/2003 z dne 5. februarja 2003 o zahtevah glede označevanja v zvezi s postopki ekološke pridelave krme, krmne mešanice in posamičnih krmil ter o spremembi Uredbe Sveta (EGS) št. 2092/91(UL L 31, 6.2.2003, str. 3).
            Uredba Komisije (ES) št. 1452/2003 z dne 14. avgusta 2003 o ohranitvi odstopanja, predvidenega v členu 6(3)(a) Uredbe Sveta (EGS) št. 2092/91, glede nekaterih vrst semena in vegetativnega razmnoževalnega materiala in o določitvi postopkovnih predpisov in meril v zvezi s tem odstopanjem (UL L 206, 15.8.2003, str. 17).
            Določbe, ki se uporabljajo v Švici
            Odlok z dne 22. septembra 1997 o ekološkem kmetovanju in poimenovanju ekološko pridelanih proizvodov in živil (Odlok o ekološkem kmetovanju), kakor je bil nazadnje spremenjen dne 10. novembra 2004 (RO 2004 4891).
            Odlok švicarskega ministrstva za gospodarstvo (Département fédéral de l’économie) z dne 22. septembra 1997 o ekološkem kmetovanju, kakor je bil nazadnje spremenjen dne 10. novembra 2004 (RO 2004 4895).
            Iz sistema enakovrednosti so izključeni:
            Švicarski proizvodi iz sestavin, pridelanih v okviru prehoda na ekološko kmetovanje.
            Proizvodi, ki izhajajo iz kozjereje v Švici, kadar velja za živali odstopanje iz člena 39d Odloka 910.18 o ekološkem kmetovanju in poimenovanju ekoloških proizvodov in živil.“